มีอะไรกับแฟนวันที่ 5-6 กันยายน กินยาคุมกำเนิดแบบฉุกเฉิน วันที่ 8 กันยายน มีประจำเดือน โอกาสท้องมีมากแค่ไหนคะ เดือนก่อนประจำเดือนมาวันที่ 8 หมดวันที่ 11 ค่ะ
สวัสดีค่ะ หากหลังการมีเพศสัมพันธ์มีรอบเดือนที่มาตรงรอบ คือห่างประมาณ 22-35 วันจากครั้งก่อนแล้วนั้น ก็แสดงว่าน่าจะไม่ได้มีการตั้งครรภ์แต่อย่างไรก็ตาม หลังการใช้ยาคุมฉุกเฉิน อาจจะมีเลือดออกผิดปกติทางช่องคลอดตามมาได้ ภายในประมาณ 1 สัปดาห์ ซึ่งเลือดที่ออกมาก็ยังมีโอกาสจะเป็นเลือดจากผลข้างเคียงของยาได้อยู่แนะนำการซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ 10-14 วันหลังปฏิสนธิ หากตรวจในเวลาดังกล่าวเป็นต้นไปแล้วไม่มีการตั้งครรภ์ก็น่าจะแสดงว่าไม่มีการตั้งครรภ์จริง